အလိမ္မာ စာမှာရှိသည်

အလိမ္မာ စာမှာရှိသည် သည် မြန်မာဆိုရိုးစကား ဖြစ်သည်။

အဓိပ္ပာယ်

အလိမ္မာ စာမှာရှိသည်: စာပေကို လေ့လာဖတ်ရှုခြင်းဖြင့် အသိပညာ ဗဟုသုတ တိုးပွားလာပြီး လိမ္မာယဉ်ကျေးသောသူ ဖြစ်လာနိုင်သည်။

ဆိုလိုသည်မှာ စာပေသည် လူတို့၏ အသိဉာဏ်နှင့် ကိုယ်ကျင့်တရားကို မြှင့်တင်ပေးနိုင်သော အစွမ်းရှိကြောင်းကို ဖော်ပြသည်။ စာပေများတွင် လူ့အဖွဲ့အစည်း၏ တန်ဖိုးထားမှုများ၊ ယဉ်ကျေးမှုဓလေ့ထုံးစံများနှင့် အသိပညာများ ပါဝင်ပြီး ထိုအရာများကို လေ့လာသင်ယူခြင်းဖြင့် လူတို့သည် ပိုမိုလိမ္မာပါးနပ်လာကာ လူမှုဆက်ဆံရေးတွင်လည်း ပိုမိုယဉ်ကျေးလာနိုင်သည်။ ဤဆိုရိုးစကားသည် စာပေလေ့လာဖတ်ရှုခြင်း၏ အရေးပါမှုကို အလေးပေးဖော်ပြသည်။

ကိုးကားချက်များ

   "အလိမ္မာ စာမှာရှိသည် ဟူသော ဆိုရိုးစကားအတိုင်း … ယဉ်ကျေးဖွယ်ရာ လိမ္မာပြေပြစ်စေအောင် ပုံဆောင်ကိုးကား ရေးသားညွှန်ပြ သွန်သင်ဆုံးမအပ်သော သင်ခန်းစာများသည် စာပေ၌ရှိသည်။" [၁၃၂၂] ဟံချုပ်၊ နိဒါန်း။
   "အလိမ္မာ စာမှာရသည် ဆို၏။ စာမှာ ရှိသော ထိုအလိမ္မာများနှင့် ထိတွေ့မိအောင် သားသမီးများအား ဘယ်နှကြိမ်အထိ ကျွန်ုပ်တို့ တေ့ဆိုင်ပေးဖူး ပါသနည်း။" [၁၃၃၄] မြဝတီ၊ ၂၀၊ ၁၂။ ၂၁။

ကိုးကား

Category:မြန်မာဆိုရိုးစကားများ